Kabupaten Toba

Kabupaten Toba (Aksara Batak Toba: ) adolah sabuah kabupaten di Provinsi Sumatra Utara, Indonesia. Ibu kotanyo adolah Kota Balige. Kabupaten Toba marupoan ciek dari tujuah kabupaten nan mangaliliangi Danau Toba, yaitu danau paling laweh di Indonesia. Suku nan mandiami kabupaten iko pado umumnyo adolah suku Batak Toba, dengan jumlah panduduak sabanyak 206.199 jiwa (2020).

Kabupaten iko dibantuk bardasarkan Undang-Undang Nomor 12 Tahun 1998 tantang pambentukan Kabupaten Daerah Tingkat II Toba Samosir jo Kabupaten Mandailing Natal di Provinsi Daerah Tingkat I Sumatra Utara. Namonyo samulo adolah Kabupaten Toba Samosir nan marupoan pamekaran dari Kabupaten Tapanuli Utara. Pado tanggal 3 Maret 2020, Kabupaten Toba Samosir barubah namo manjadi Kabupaten Toba malalui Peraturan Pemerintah Nomor 14 Tahun 2020 tentang perubahan namo Kabupaten Toba Samosir manjadi Kabupaten Toba di Sumatra Utara.

 Geografi 
Kabupaten Toba mamiliki lueh wilayah 2.021.80 km² atau 3,19% dari total lueh Provinsi Sumatra Utara. Kabupaten iko barado pado 2°03' - 2°40' Lintang Utara jo 98°56′ - 99°40′ Bujur Timur. Kabupaten iko talatak pado wilayah dataran tinggi dengan katinggian antaro 900 - 2.200 meter di ateh parmukaan lauik, dengan topografi jo kontur tanah nan baraneka ragam, yaitu data, landai, miriang, jo terjal. Struktur tanahnyo labil dan talalak pado wilayah gampo tektonik jo vulkanik.

 Bateh wilayah 
Kabupaten Toba mamiliki bateh wilayah sabagai barikuik:

 Pamarentahan 
Wilayah administrasi Kabupaten Toba pado tahun 2017 tadiri dari 16 kecamatan dengan 244 desa/kelurahan, yaitu 231 desa jo 13 kelurahan.

 Daftar kecamatan 
Kecamatan  Ibu kota Jarak ibu kota kabupaten ka ibu kota kecamatan Camaik Lueh (km²) / rasio terhadap lueh kabupaten Jumlah panduduak / kapadatan (2015) Desa/Kelurahan Ajibata  Pardamean Ajibata  60 km  Tigor Sirait  72,80 km² (3,60%)  7.505 (103,09 jiwa/km²)  9 / 1 Balige  Balige  1 km  Pantun Josua Pardede  91.05 km² (4,50%)  38.088 (418,32 jiwa/km²)  29 / 6 Bonatua Lunasi  Lumban Lobu  24 km  Hulman Sitorus  57,74 km² (2,86%)  5.195 (90,58 jiwa/km²)  12 / 0 Borbor  Borbor  58 km  Sabam Pardosi  176,65 km² (8,74%)  7.035 (39,82 jiwa/km²)  15 / 0 Habinsaran  Parsoburan Tengah  52 km   Benny Siagian  408,70 km² (20,21%)  16.020 (645,50 jiwa/km²)  21 / 1 Laguboti  Laguboti  7 km  Pintor Pangaribuan  73,90 km² (3,66%)  19.058 (257,89 jiwa/km²)  22 / 1 Lumban Julu  Lumban Julu  40 km  Alfaret Manurung  90,90 km² (4,60%)  8.455 (93,01 jiwa/km²)  12 / 0 Nassau  Lumban Rau Tengah  76 km  Timbul Sipahutar  335,50 km² (16,59%)  7.431 (427,86 jiwa/km²)  10 / 0 Parmaksian  Pangombusan  23 km  Paiman Butarbutar  45,98 km² (2,27%)  10.663 (231,91 jiwa/km²)  11 / 0 Pintu Pohan Meranti  Pintu Pohan  39 km  Gibson Sinaga  277,27 km² (13,71%)  7.280 (252,28 jiwa/km²)  7 / 0 Porsea  Porsea  19 km  Elister Manurung  37,88 km² (1,83%)  13.895 (366,82 jiwa/km²)  14 / 3 Siantar Narumonda  Siantar Narumonda I  16 km  Lahsa J. Simanullang  22,19 km² (1,10%)  5.928 (267,15 jiwa/km²)  14 / 0 Sigumpar  Sigumpar Dangsina  11 km  Jaga Situmorang  25,20 km² (1,25%)  7.700 (305,56 jiwa/km²)  9 / 1 Silaen  Silaen  15 km  Rajiun Tampubolon 172,58 km² (8,54%)  12.546 (72,70 jiwa/km²)  23 / 0 Tampahan  Gurgur Aek Raja  10 km  Freddy A. Panjaitan  24,45 km² (1,21%)  4.458 (182,33 jiwa/km²)  6 / 0 Uluan  Lumban Binanga  24 km  Robert Manurung  109,00 km² (5,39%)  8.325 (76,38 jiwa/km²)  17 / 0

 Sosial budaya 
Manuruik pabandiangan Indeks Pambangunan Manusia (IPM) dari 33 Kabupaten/Kota di Sumatera Utara taun 2013, Kabupaten Toba barado di paringkek 5 jo indeks sagadang 77,49 (level manangah ateh).

 Etnis 
ka|jmpl|250x250px|Rumah adaik  Batak Toba
ka|jmpl|250x250px|Baju adaik Batak Toba, panduduak asali kabupaten Toba
Etnis asali nan mauni Kabupaten Toba pado umumnyo adolah etnis Batak dari sub-etnis Toba. Salain Toba, etnis Batak lain maliputi Batak Simalungun, Batak Pakpak, Batak Angkola jo Batak Mandailing: ado juo etnis lainnyo cando Karo, Nias, Malayu dan lain sabagainyo. Ado juo etnis pandatang lua Sumatera Utara sarupo Jawa, Minangkabau, dan Tionghoa.

Marga Batak nan mauni Kabupaten Toba baragam, tapi dapek digolongkan ka dalam babarapo kalompok, yaitu:

 Marga katurunan Borbor (Lubis, Pasaribu, Sipahutar, Tanjung) mauni wilayah timur (Kecamatan Borbor, Laguboti, Habinsaran, dan Nassau)
 Marga katurunan Nai Rasaon (Butarbutar, Manurung, Sirait, dan Sitorus) mauni wilayah utara (Kecamatan Ajibata, Lumban Julu, Porsea, Parmaksian, dan Uluan)
 Marga katurunan Sibagot Ni Pohan (Tampubolon, Baringbing, Silaen, Siahaan, Simanjuntak, Hutagaol, Panjaitan, Siagian, Pardosi, Sianipar, Simangunsong, Marpaung, Napitupulu, dan Pardede) mauni wilayah selatan (Kecamatan Balige, Habinsaran, Siantar Narumonda, Sigumpar, Silaen, Tampahan)
 Marga katurunan Silahi Sabungan (Silalahi dan Tambun/Tambunan) mauni wilayah selatan (Kecamatan Balige)
 Marga katurunan Sipaet Tua (Aruan, Hutahaean, Hutajulu, Hutapea, Pangaribuan, Sibarani, Sibuea) mauni wilayah selatan (Kecamatan Laguboti dan Silaen)

 Agam 
ka|jmpl|250x250px|Gereja HKBP Balige

Mayoritas panduduak Kabupaten Toba manganuik agamo Kristen yakni 92,66% jo sabagian gadang mamaluak Protestan 85,34% dan Katolik 7,32%. Pado umumnyo agamo Kristen dianuik dek urang Batak (Toba, Simalungun, dan Karo). Samantaro agamo Islam bajumlah 5,88% nan pado umumnyo dianuik dek urang Jawa, Minangkabau, Batak Mandailing, Batak Angkola, dan sabagian Batak Toba. Katurunan Tionghoa nan badomisili di Kabupaten Toba pado umumnyo manganuik agamo Buddha sakitar 0,03%.

Gareja HKBP jo Kabupaten Toba mamiliki hubuangan nan sangek arek dalam mangambangkan baiak HKBP maupun wilayah Toba surang. Mayoritas panduduak Kabupaten Toba nan baragamo Kristen Protestan adolah jemaat Gereja HKBP. Dalam sijarahnyo, Misionaris dan Ephorus HKBP partamo Ludwig Ingwer Nommensen panah manatap di Sigumpar batahun lamonyo sambia manyebakan agamo Kristen inggo akhia hayaiknyo juo dipusarokan di Sigumpar.

Misionaris Kristen juo bukan hanyo sakadar mantanamokan agamo kapado urang Toba, tapi juo kamajuan sarato kasejahteraan malalui paningkatan pandidikan jo kasihatan. Sairiang bakambang capeknyo panyebaran agamo Kristen malalui HKBP di Tanah Batak utamonyo wilayah Toba, akses pandidikan juo samakin mudah untuak digapai masyarakaik malalui pambangunan sarana pandidikan nan dibangun dek HKBP surang, dek sabab itu inggo kini masih lazim ditamui di wilayah Toba bangunan gareja badampiangan jo bangunan sikolah. Sadang dari sisi kasihatan, Rumah Sakik HKBP Balige marupokan kontribusi Gareja HKBP pado paningkatan kasihatan masyarakaik di Toba.

Agamo tradisional Batak Toba yaitu Parmalim dianuik dek sabagian masyarakaik Batak nan bapusek di Huta Tinggi, Kecamatan Laguboti. Data Badan Pusat Statistik (BPS) Kabupaten Toba taun 2020 mancataik, jumlah panganuik Parmalim sabanyak 3.061 jiwa (1,43%).

 Sarana ibadaik 
Jumlah rumah ibadah manuruik jinih rumah ibadah pado taun 2019 di Kabupaten Toba sabagai barikuik:

 Gareja Protestan sabanyak 445 bangunan
 Gareja Katolik sabanyak 68 bangunan
 Musajik sabanyak 44 bangunan dan 1 musholah.

KecamatanMusajikSurauGereja ProtestanGereja KatolikKuilWiharaAjibata97Balige75413Bonatua Lunasi311Borbor1381Habinsaran2913Laguboti2323Lumban Julu22264Nassau52112Parmaksian51151Pintu Pohan Meranti10193Porsea32112Siantar Narumonda2152Sigumpar22Silaen1109Tampahan51Uluan346Jumlah421131867

 Tokoh 
Babarapo tokoh tanamo nan barasa dari Kabupaten Toba, yaitu:
 D.I Pandjaitan, Pahlawan Revolusi
 E.W.P Tambunan, mantan Gubernur Sumatera Utara
 Luhut Binsar Panjaitan, tokoh militer, menteri
 T.B. Silalahi, tokoh militer, menteri
 Midian Sirait, akademisi, profesor dan guru besar ITB, mantan Dirjen POM
 Hotman Paris Hutapea, pengacara
 Raden Pardede, ahli ekonomi, Direktur Utama Perusahaan Pengelola Aset Negara
 D.L Sitorus, pengusaha
 Rudolf Pardede, mantan Gubernur Sumatera Utara
 Tumpal Dorianus Pardede, pengusaha
 Donny Fernando Siregar, pemain sepak bola
 Pande Radja Silalahi, ahli ekonomi
 Duma Riris Silalahi, artis

 Rujuakan 

 Pauatan lua 
 Kabupaten Toba Samosir Dalam Angka 2017 
 Statistik Daerah Kabupaten Toba Samosir 2017 


Kategori:Kabupaten di Sumatra Utara
Kategori:Kabupaten di Indonesia
Kategori:WikiSumatra